哈利波特：神秘的魔法石 (電影)

《哈利波特：神秘的魔法石》係一部2001年奇幻電影，改編J. K. 羅琳嘅1997年同名小說。主演係丹尼爾域卡夫、魯拔格連特、愛瑪屈臣。

劇情簡介
哈利波特自細父母雙亡，同佢嘅姨媽姨丈同表哥住，但嗰家人一直對哈利唔好，仲唔想畀哈利入讀霍格華茲魔法與巫術學院。喺魯霸·海格嘅幫助下，哈利離開佢姨丈屋企，去到霍格華茲，畀分類帽分咗去葛來分多學院度。之後哈利入埋葛來分多學院嘅魁地奇代表隊，做搜捕手。

有一日，哈利同榮恩·衛斯理同妙麗·格蘭傑喺唔畀學生入嘅地方發現咗一隻三頭巨犬，而三頭巨犬好似守護緊一啲嘢。之後佢哋三個知道嗰樣嘢係一嚿魔法石，佢哋再次返去三頭巨犬度，喺通過一連串嘅難關之後，哈利發現想攞到魔法石嘅係教黑魔法防禦術嘅奎若教授，而佛地魔就依附喺奎若個頭度。佛地魔想通過奎若攞到魔法石，但係唔成功，而奎若就化成沙塵死咗。之後鄧不利多校長同醒番嘅哈利講，嚿魔法石已經銷毀咗。

2001年電影
英文電影
美國電影
英國電影
1